Lolland-Falsters Stifts-Tidende, 1846-04-06
Avertissements. Med Hensyn til det af Mariebo Amts landoeconomiske Selskab berammede Dyreskue, der vil blive afholdt paa Mariebo Ladegaard førstkommende 8de Juni d. A., bekjendtgjør undertegnede Comitee følgende Bestemmelser, der ere tagne med Hensyn til Præmiernes Fordeling: For Hingster: 1 Præmie af 40 Rbd. for den bedste Hingst uden Forskiel af hvilken Race. 1 Præmie af 25 Rbd. for den næstbedste Hingst. For Hopper. 1 Præmie af 30 Rbd. for den bedste Hoppe, uden Hensyn til hvilken Race. 1 Præmie af 20 Rbd. for den næstbedste. For Tyre: 1 Præmie af 12 Rbd. for den bedste Tyr af hvilkensomhelst Race. 1 Præmie af 8 Rbd. for den næstbedste For Køer. 1 Præmie af 25 Rbd. for den bedste Ko af hvilkensomhelst Race. 1 Præmie af 15 Rbd. for den næstbedste, For Qvier. 1 Præmie af 15 Rbd. for den bedste Qvie. 1 Præmie af 10 Rbd. for den næstbedste Den Hingst, som belønnes med Præmie, maa være i en Alder fra 4 til 7 Aar og have en Høide af i det Mindste 10 Qvarteer. Den maa forene et smukt Ydre med en kraftfuld og feilfri Bygning, saaledes at det kan skjønnes, at dens Afkom, efter Parring med hensigtssvarende Hopper, kan afgive et til ethvert Brug afsættelig Handelsproduct. Hoppen maa være i en Alder af 4 til 7 Aar og have en Høide af i det Mindste 10 Qvarteer. Den maa ligeledes forene et smukt Ydre med en kraftfuld og feilfri Bygning, passende til Landets Brug, og maa foruden være et med Fordeel afsætteligt Handelsproduct. Erdet en Følhoppe, skulle Føllene være tilstede. Tyren maa være i en Alder af 2 til 3 Aar, forene en velbygget Krop og forholdsmæssigen korte, brede velstillede Been. Koen maa være i en Alder af 3 til 8 Aar. Den maa have en dyb, hvælvet Kropbygning, en udmærket Mælkeaare, et kraftfuldt Yver, som giver Mælk af alle Patter, og korte, brede, velstillede Been, saavel som andre Kiendetegn paa en god Malkeko. Qvien maa være i en Alder af 2 til 3 Aar, og gjælder de samme Bestemmelser for hende som for Koen Den Præmieæskende maa ved Attest af 2de paalidelige Mænd, i det Sogn, hvor han boer, bevise, at det præsenterede Dyr tilhører ham og har været i hans Eie i 3 Maaneder. Til at concurrere til de i den foregaaende Bekjendtgjørelses første Post bestemte Præmier, indbydes med fri Overfart over Guldborg Sund for Falsters Beboere, de Jordbrugere i Lollands-Falsters Stift, som troe sig i Besiddelse af saadanne Huusdyr, som komme i Betragtning, tilat lade disse møde nævnte Tid. De Creature, som tilkjendes Præmien, blive forsynede med Selskabets Brændemærke. Dette Stifts større Jordbrugere blive desforuden indbudne til følgende Concurrence: 1 Præmie af 100 Rbd., 1 dito af 50 vil kunne vindes af de 5 bedste og 5 næstbedste Køer, stillede af dette Stifts Landmænd. Enhver, der vil concurrere til disse Præmier, maa subscribere for sine 5 Køer 5 Rbd., hvilken Subscription fordeles i lige Deele paa bemeldte Præmier. – Koerne maae stilles 2 Dage i Forveien, for at der med dem kan blive anstillet nøiagtig Prøve malkning. Tvende af Comiteens Medlemmer ville have at drage Omsorg for, at Prøvemalkningen nøiagtigen bliver anstillet. Præmien bestemmes paa selve Dagen, som Dyreskuet afholdes, af samtlige Deeltagere, hvorved forannævnte Prøvemalkning samt Kroppens Formation fornemmelig bør komme i Betragtning. Enhver Deeltager udtræder, naar hans egne Køer skulle bedømmes. De, som vinde Præmie, blive forpligtede til næste Aar at tillægge de Kalve, der falde efter de Køer, som have vundet Præmie, og at stille disse Kalve til Auction ved næste Dyre skue. Enhver som stiller Køer, er forpligtet at holde en Opsynsmand ved disse, under deres Ophold ved Dyre skuet. - Enhver som agter at concurrere til denne Præmie, vil behage at tilkjendegive dette til undertegnede Formand for Dyreskue-Committeen 3 Uger forinden Dyreskuet afholdes. Vel blev denne Præmie ifjor forgiæves udbuden, men deels kom Bekjendtgjørelsen noget sildig, deels var dens Uddeeling knyttet til Betingelser, der gjorde det næsten umuligt for Enkelte, der ellers vilde have havt Lyst til at concurrere. Comiteen haaber at dette, sikkerlig som nyttigt almindelig anerkjendte, Forsøg vil kunne iværksætles i Aar, og har til det Øiemed ladet alle Jndskrænkninger falde bort. Den har et af dette Stifts største Grundeieres liberale Tilskud at takke for, at den seer sig i Stand til at kunde indbyde til denne Concurrence. Comiteen haaber tillige, at dette Stifts Jordbrugere, ville komme dens Ønske imode, at afbenytte Dyreskuet som et Udstillingsted for de Creaturer, der ere i deres Eie, og som fortjene Prædicatet: udmærket, ligegyldig om de ville lade dem concurrere til Præmierne eller ikke, eller om de høre til Specimina, der findes nævnte ved de udlovede Præmier eller ikke. Udmærkede Faar og udmærkede Grise ville være ligesaa velkomne som Heste og Hornqvæg. Den liden Sum, vi have at disponere over, nødsagede os at indskrænke Præmierne til ovennævnte Creature. Dyreskuet vil tage sin Begyndelse om Morgenen Kl. 9. Naar det er endt begynder Auctionen over de Qvier, der ere indkjøbte efter Comiteens Foranstaltning for Actie havernes Regning. Comiteens Medlemmer ere villige til at give alle de nærmere Oplysninger der kunde ønskes. Kammerraad Jørgensen, Proprietair Beck, Procurator Aagaard, Forpagter Scheby og Undertegnede. Ourupgaard, den 27de Marts 1846.